คือประจำเดือนหมดวันที่.30 สิงหาคม แล้วมีอะไรกับเเฟนวันที่.1 กันยายน แต่หลั่งนอก พอมีเพสสัมพันธ์เสร็จก็กินยาคุมฉุกเฉินเรย หลังจากกิน.ยา 1 อาทิต ก็มีเลือกไหลออกมาจากช่องคลอด ไหลออกมาปริมาณมากเหมือนประจำเดือนมาค่ะ อยากทราบว่าเป็นผลข้างเคียงจากอย่ารึป่าวค่ะ #แล้วจะท้องมั้ยค่ะ
สวัสดีค่ะ ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นอาการเลือดออกผิดปกติทางช่องคลอดอาจเกิดจากผลข้างเคียงจากยาได้ ไม่ได้บอกว่าตั้งครรภ์หรือไม่ค่ะแนะนำสังเกตอาการ หากเลือดออกมากไม่หยุด หรือประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก